**Protokoll fra styremøte i Midt-Norge Travforbund tirsdag 17. november**

**kl 18:00, Leangen**

**Tilstede: Edmund Morewood, Ketil Oksvold, Geir Trøan, Noralf Brækken, Magne Løfaldli, Roger Rundhaug, Sverre Hosen**

**Forfall: Carl Petter Brun, Sven Tore Jacobsen, Rolf Inge Furuhaug, Laila Næve**

**Saksliste:**

**Sak 1: Godkjenning av protokoll fra styremøte 13. oktober.**

Protokollen ble godkjent.

I forbindelse med godkjenning av protokollen, ble det diskutert innsendte protokolltilførsler før møtene er avholdt og sene oppmøter.

Styret vil ikke godta innsendte protokolltilførsler før møtene er avholdt og sakene har vært behandlet i møtet. Protokolltilførsler fra styremedlemmer som ikke er tilstede, vil ikke bli godtatt.

Er man forhindret fra å møte til møtestart, så må man benytte vararepresentant.

**Sak 2: Dialogmøte 15. november, Værnes**

Edmund og Ketil orienterte fra dialogmøte avholdt på Blu Radisson, Værnes søndag 15. november. Tilstede var flere av de 12 travlagene som leverte forføyning til Tingretten, Edmund Morewood og Ketil Oksvold fra MNTF og Atle Larsen og Per Garberg fra DNT.

Atle Larsen ledet møtet. Det var stor enighet om vedtaket fra ekstraordinær generalforsamling i november 2013 om at Leangen kan selges, men man er ikke enige i oppfyllelsen av vilkårene.

Det ble fra Atle Larsens side foreslått at det avholdes ekstraordinær generalforsamling, for å avgjøre pånytt om Leangen kan selges.

Dette kan ikke vedtas på et dialogmøte. Det må behandles i styret i Midt-Norge Travforbund, og det må være flertall for dette. Alternativt må det foreligge et krav fra minst 1/3 del av lagene i MNTF, eller at det pålegges av DNT.

Atle Larsens forslag på dialogmøte om en ny ekstraordinær generalforsamling om salg av Leangen har skapt ny stor uro i Midt-Norge.

Styret vedtok at det sendes et brev til DNT, hvor det bes om at DNT rydder opp i dette.

**Sak 3: Lokalkjøringer 2016**

Styret gjennomgikk terminlisten for lokalkjøringer i Midt-Norge Travforbund for 2016. Den er tilpasset totokjøringene på Leangen Travbane.

Styret diskuterte gjennomføringen av lokalkjøringene for 2015, og spesielt utfallet av den ekstra lokalkjøringen med pengepremier som Surnadal Travklubb ble tildelt.

Erfaringene til Surnadal Travklubb var meget gode og de ønsker å få kjøre denne neste år også. Styret vedtok at Surnadal Travklubb får lokalkjøring med pengepremier for 2016. Ett forbehold vil være om tilskudd var DNT til lokalkjøringer holdes på samme nivå som 2015 i budsjettet.

**Sak 4: Funksjonærkurs, Gardermoen 23. – 24. januar**

DNT avholder funksjonærkurs på Gardermoen 23. og 24. januar. DNT dekker overnatting, mat, møtelokaler, kursmateriell og kursleder. De dekker ikke reisekostnader og eventuelle møtegodtgjørelser.

Sverre sender ut invitasjonen til lagene og oppfordrer til å melde på deltakere. Dette vil være med på å sikre den fremtidige avviklingen av lokalkjøringer ute i regionene.

**Sak 5: Forslag til endring av løpsreglement**

Vi har mottatt forslag til endring for løpsreglementet vedrørende økt aldersgrense for varmblodshester. Forslaget er innsendt av Trond Klepp, som ønsker at styret i Midt-Norge Travforbund fremmer forslaget overfor DNT.

Styret støtter forslaget og vedtok å videresende forslaget til DNT. Det er ett godt forslag, og vil spesielt i disse tider, hvor det jobbes ekstra med å få flere hester til start, være meget positivt. Her er det helt sikkert et potensiale. Styret forutsetter, som også forslaget sier, at hensynet til dyrevelferd blir ivaretatt.

**Sak 6: Orientering fra styremøte i Leangen Travbane AS**

Edmund orienterte fra styremøte i Leangen Travbane AS.

Regnskapet ligger gått an i fht budsjett.

Klæbu Travlag har gjennomført Klæbudag, gjester og arrangør var godt fornøyd.

Budsjett arbeid for 2016 startet

Årsoppgjørene blir nå gjort iht til skattefritaket.

**Sak 7: Forslag til kandidater til styret og komiteer i DNT**

Det er viktig at lag/regioner kommer med forslag på kandidater til DNT styret og komiteer. Forslag sendes til forbundsstyret, som koordinerer og sender inn alt samlet til 15. desember.

**Sak 8: Sentral innmelding**

Styret diskuterte de foreslåtte endringer.

Styret vedtok å støtte forslaget om sentral innmelding, så fremt Leangen ikke får noen ekstra kostnader, men isteden får frigitt ressurser til å jobbe med å få fylt løpene med starthester

**Sak 9: Orientering fra styremøte i DNT.**

Regnskap pr september er foran budsjett

Budsjettet for 2016, er i arbeid og behandles av styret 11. og 12. desember

Løpsutskriving, endring av datasystemet for å forbedre løpsutskrivingen, mer fleksibel, vedtatt. Kan trolig tas i bruk fom mai 2016.

Nye Leangen, Voldgiftssaken kjøres parallelt med at DNT deltar i dialog møte.

Norge, ved DNT er forespurt om å arrangere Trotting Masters Finale 2016. DNT er positive

Spill fra Frankrike mot norske løp, DNT er positive

Felles innmelding, behandles av styret i desember

**Sak 10: Hva skjer i regionene?**

**Møre:** liten aktivitet nå, jobbes med regionmøte

Trondheim: ingen aktivitet nå

**Gauldal:** stor aktivitet på banen og klinikken. Det arrangeres fellestreninger

**Fosen:** Fellestreninger både på Skoglund og Bjugn. Bjugn arrangeres også faste dager med hovslager og behandling av hest, Rissa fikk gjennomført siste lokalkjøring, det jobbes godt med ponnimiljøet

**Orkdal:** det arbeides med en handlingsplan for rekruttering, alle lokalkjøringer skal gjennomføres gjennom at travlagene skal samarbeide om dette,

**Ponni Nord**: jobber med rekruttering, har nå en periode hvor det er overgang fra ponni til stor hest, de har fått en ny instruktør

**Nord:** Sverre orienterte om at det foregår en gjennomgang av anlegget på Nossum Travpark, hvor man ser på muligheter for oppgraderinger og utvidelser av tilbudet. En styringsgruppe vil legge frem forslag for styret i Nossum Travpark.

**Sak 11: Forbundssekretærens kvarter**

* Neste styremøte blir tirsdag 15. desember, kl 17.00 til 19.00 m påfølgende middag.
* Sverre sender ut forslag til styremøtedatoer for januar, februar, mars

*•* Søknad fra Kristian Lamøy om støtte til deltakelse i FEGAT-Cup i Geselkirchen i

Tyskland. Omsøkt beløp kr 2000,-.

Styret vedtok å bevilge kr 1250,- i reisetilskudd, beløpet er samsvar med flere av årets tidligere bevilgninger

*•* Hitra Travbane, Neverlia er ferdigstilt med toppdekke, og de første fellestreninger er

avviklet. Det har foreløpig vært 4 – 5 hester på treningene, og det er flere på gang.

Etter god dekning i lokalavisa, melder «utflyttede» Hitterværinger overgang til Hitra

Travlag og flytter hjem hestene til Hitra. Travlaget ønsker nå å få bygd

påselingsbokser og de vil komme med en DU-søknad for dette.

**Sak 12: Eventuelt**

Ingen saker meldt til eventuelt.

Trondheim 19.11.15

Sverre Hosen